CGD วิ่งต่อ 8% หลังโชว์งบปี 65 พลิกกำไร 229 ล้านบาท
CGD พุ่งอีก 8% หลังรายงานงบปี 65 พลิกมีกำไร 229 ล้านบาท จากปีก่อนขาดทุน 1 พันล้านบาท หลังรับรู้รายได้ขายและการโอนกรรมสิทธิ์ห้องชุดโครงการโฟร์ซีซั่นส์ไพรเวทเรสซิเด้นซ์ รวมถึงการผ่อนคลายนโยบายรัฐ หนุนยอดขายใหม่เพิ่ม
CGD พุ่งอีก 8% หลังรายงานงบปี 65 พลิกมีกำไร 229 ล้านบาท จากปีก่อนขาดทุน 1 พันล้านบาท หลังรับรู้รายได้ขายและการโอนกรรมสิทธิ์ห้องชุดโครงการโฟร์ซีซั่นส์ไพรเวทเรสซิเด้นซ์ รวมถึงการผ่อนคลายนโยบายรัฐ หนุนยอดขายใหม่เพิ่ม
27 ก.พ. 2566

ผู้สื่อข่าวรายงานว่า วันนี้ (27 ก.พ.66) ราคาหุ้น บริษัท คันทรี่ กรุ๊ป ดีเวลลอปเมนท์ จำกัด (มหาชน) หรือ CGD ณ เวลา 10:56 น. อยู่ที่ระดับ 0.57 บาท บวก 0.04 บาท หรือ 7.55% สูงสุดที่ระดับ 0.59 บาท ต่ำสุดที่ระดับ 0.54 บาท ด้วยมูลค่าการซื้อขาย 128.85 ล้านบาท

โดยราคาหุ้น CGD ปรับตัวเพิ่มขึ้นแรงวันนี้ หลังรายงานงบปี 2565 ออกมาพลิกมีกำไร ดังนี้

สำหรับปี 2565 กลุ่มบริษัทรายงานผลกําไรสุทธิ 385.5 ล้านบาท ซึ่งเป็นผลมาจากการขายและการโอนกรรมสิทธิ์ห้องชุดโครงการโฟร์ซีซั่นส์ไพรเวทเรสซิเด้นซ์ การผ่อนคลายนโยบายต่างๆ ของภาครัฐ ส่งผลให้กลุ่มบริษัทประสบความสำเร็จอย่างมากในการสร้างยอดขายใหม่ และเพิ่มยอดโอนกรรมสิทธิ์ โดยรวมในปี2565 กลุ่มบริษัทมียอดขายและโอนกรรมสิทธิ์จำนวน 5.8 พันล้านบาท ซึ่งสูงกว่ารายได้ทั้งปีของปี 2564 ที่มีจำนวน 3.2 พันล้าน โดยอัตรากําไรขั้นต้นของโครงการโฟร์ซีซั่นส์ไพรเวทเรสซิเด้นซ์สำหรับปี 2565 อยู่ในระดับ 41.4%